PATVIRTINTA

Šiaulių lopšelio-darželio „Rugiagėlė“ direktoriaus 2018 m. spalio 10 d.

įsakymu Nr. V-82

**ŠIAULIŲ LOPŠELIO-DARŽELIO „RUGIAGĖLĖ“**

**KONFIDENCIALIOS INFORMACIJOS NUSTATYMO IR NAUDOJIMO BEI KONFIDENCIALUMO LAIKYMOSI**

**Tvarkos aprašas**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Rugiagėlė“ (toliau – lopšelis-darželis) Konfidencialios informacijos nustatymo ir naudojimo bei konfidencialumo laikymosi tvarkos aprašas (toliau - aprašas) nustato konfidencialios informacijos sąrašą, konfidencialumo laikymosi reikalavimus, taikomus lopšelio-darželio darbuotojams, informacijos, gautos darbo funkcijų vykdymo metu, konfidencialumo užtikrinimo tvarką ir sąlygas, aplinkybes, kada gali būti atskleidžiama konfidenciali informacija ir kas priima sprendimus dėl konfidencialios informacijos atskleidimo. Taip pat šis aprašas reglamentuoja kriterijus, pagal kuriuos informacija priskiriama konfidencialiai informacijai, konfidencialios informacijos naudojimo ir saugojimo tvarką.

2. Šio aprašo privalo laikytis visi lopšelio-darželio darbuotojai, dirbantys arba kitokiu būdu susiję su konfidencialia informacija, taip pat asmenys, teikiantys paslaugas įstaigoje.

3. Aprašas parengtas remiantis Lietuvos Respublikos darbo kodeksu, Lietuvos Respublikos asmens duomenų teisinės apsaugos įstatymu, lydimųjų teisės aktų keliamais reikalavimais.

4. Apraše vartojamos šios sąvokos:

4.1. **Konfidenciali informacija** - tai tokia informacija, kurią sužinojo asmuo, dirbantis lopšelyje-darželyje pagal darbo sutartį arba teikiantis paslaugas pagal paslaugų teikimo sutartį, ir priklausanti lopšeliui-darželiui, kuri turi vertę dėl to, kad jos nežino tretieji asmenys ir negali būti laisvai jiems prieinama apie lopšelio-darželio darbuotojų atlyginimus ir darbo sąlygas, taip pat bet kokius kitus duomenis, susijusius su lopšelio-darželio vykdoma veikla bei informacija, kurią darbdavys laiko gamybine, technologine paslaptimi nepriklausomai nuo to, ar tokia informacija yra tiesiogiai įtraukta į darbdavio gamybinių arba technologinių paslapčių sąrašą, išskyrus tą informaciją, kuri yra viešai skelbiama. Konfidencialia informacija taip pat laikoma informacija apie trečiuosius asmenis arba susijusi su trečiaisiais asmenimis, kurią asmuo sužinojo atlikdamas savo darbo funkcijas pagal darbo arba paslaugų teikimo sutartį, sudarytą su įstaiga.

4.2. **Konfidencialumas** - asmens įpareigojimas informaciją, laikytina Konfidencialia informacija, naudoti tik atliekant darbo funkcijas, užtikrinti, kad ji netaptų žinoma tokios teisės neturintiems asmenims ir neatskleisti jos tretiesiems asmenims, išskyrus teisės aktų nustatytus atvejus, nenaudoti minėtos Konfidencialios informacijos asmeniniams arba trečiųjų šalių interesams tenkinti.

**II SKYRIUS**

**KONFIDENCIALUMO REIKALAVIMAI**

5. Konfidencialios informacijos neperdavimo ir saugojimo pareiga yra neterminuota.

6. Asmenys, atliekantys darbo funkcijas pagal darbo arba paslaugų teikimo sutartį, sudarytą su lopšeliu-darželiu, turi laikytis konfidencialumo reikalavimų.

7. Informacija, laikytina Konfidencialia:

7.1. lopšelio-darželio darbuotojų sveikatos duomenys;

7.2. lopšelio-darželio darbuotojų atlyginimai, asmens kodai, socialinio draudimo numeriai, privačių telefonų numeriai, namų adresai, asmeninis el. paštas, tautybė, sąskaitos banke numeriai, slaptažodžiai prisijungti prie el. bankininkystės sistemos, kita individuali informacija – darbuotojų politinė veikla, seksualinė orientacija, religijos išpažinimas;

7.3. bet kokia techninė ir finansinė informacija apie lopšelio-darželio veiklą, išskyrus tą informaciją, kuri yra viešai skelbiama bei tokio pobūdžio informacija ir duomenys, kurie turi būti pateikiami valstybinės valdžios, valdymo, teisėsaugos arba kitoms institucijoms Lietuvos Respublikos teisės aktų nustatyta tvarka;

7.4. tiesiogiai su ugdymo(si) programų įgyvendinimu nesusijusi informacija apie ugdytinius, jų šeimas;

7.5. informacija apie įstaigos turto apsaugos organizavimą, signalizacijos sistemą, kompiuterių bei kitos kompiuterinės informacijos apsaugos sistemą;

7.6. bet kokia kita informacija, kurią lopšelio-darželio vidaus dokumentai, lopšelio-darželio direktorius arba jo paskirtas asmuo įvardija kaip konfidencialią.

**III SKYRIUS**

**KONFIDENCIALIOS INFORMACIJOS APSAUGA IR KONFIDENCIALUMO LAIKYMASIS**

8. Konfidenciali informacija gali būti išsaugota dokumentuose, kompiuterio diskuose, diskeliuose ir bet kokiose kitose informacijos (duomenų) kaupimo (saugojimo) priemonėse. Konfidenciali informacija taip pat gali būti ir žodinė, t. y. egzistuojanti žmogaus atmintyje ir neišsaugota (neišreikšta) jokia materialia forma.

9. Šiame apraše nustatyti lopšelio-darželio darbuotojo ar kito asmens įsipareigojimai netaikomi tos Konfidencialios informacijos atžvilgiu, kuri:

9.1. tapo viešai žinoma ir laisvai prieinama;

9.2. yra atskleidžiama trečiajai šaliai turint lopšelio-darželio direktoriaus arba jo įgalioto darbuotojo išankstinį sutikimą raštu;

9.3. yra atskleidžiama vykdant teisėtą teismo ar kitų valdžios institucijų nurodymą.

10. Siekdamas nepažeisti konfidencialumo principo, asmuo privalo:

10.1. pasirašyti Konfidencialumo laikymosi pasižadėjimą (1 priedas);

10.2. neatskleisti Konfidencialios informacijos sudarančių duomenų tretiesiems asmenims, išskyrus teisės aktų nurodytus atvejus;

10.3. nenaudoti Konfidencialią informaciją sudarančių duomenų asmeniniams arba trečiųjų šalių interesams tenkinti;

10.4. užtikrinti visų dokumentų, turinčių Konfidencialią informaciją sudarančių duomenų, saugumą, nedaryti tokių dokumentų kopijų, išskyrus atvejus, kai jų reikia nustatytoms funkcijoms vykdyti;

11. Konfidencialumo laikymosi pasižadėjimą privalo pasirašyti visi lopšelio-darželio darbuotojai.

12. Visais nenumatytais atvejais, kai yra galima grėsmė dėl konfidencialumo reikalavimų pažeidimo bei Konfidencialios informacijos atskleidimo, darbuotojas privalo pranešti lopšelio-darželio direktoriui ar jį pavaduojančiam asmeniui ir kartu numatyti priemones šiai grėsmei pašalinti.

13. Konfidencialumo reikalavimai netaikomi perduodant informaciją asmeniui, kuriam yra perduotas su šia informacija susijusių pareigų vykdymas, taip pat kitais Lietuvos Respublikos teisės aktų nustatytais atvejais.

14. Lopšelio-darželio darbuotojai privalo pranešti lopšelio-darželio direktoriui arba jį pavaduojančiam asmeniui apie bet kokį įtartiną lopšelio-darželio darbuotojų ar trečiųjų asmenų elgesį ar situaciją, kurie gali kelti grėsmę Konfidencialios informacijos saugumui.

**IV SKYRIUS**

**KONFIDENCIALIOS INFORMACIJOS ATSKLEIDIMAS**

15. Lopšelis-darželis turi atskleisti duomenis, sudarančius Konfidencialią informaciją:

15.1. priežiūros institucijoms;

15.2. kitoms teisės aktų nurodytoms kompetetingoms institucijoms.

16. Konfidenciali informacija gali būti teikiama naudotis mokslo tikslais taip, kad pagal duomenis negalima būtų tiesiogiai identifikuoti asmens.

**V SKYRIUS**

**BAIGIAMOSIOS NUOSTATOS**

17. Visi lopšelio-darželio darbuotojai ne vėliau kaip per 10 darbo dienų po šio aprašo įsigaliojimo arba prieš pradėdami pareigų vykdymą su šiuo aprašu supažindinami pasirašytinai. Konfidencialumo pažymėjimas saugomas asmens byloje.

18. Asmuo, nesilaikęs konfidencialumo principo ir pažeidęs šio aprašo reikalavimus, už lopšeliui-darželiui ar tretiesiems asmenims padarytą žalą atsako Lietuvos Respublikos teisės aktų nustatyta tvarka.

19. Paaiškėjus, kad asmuo nesilaikė konfidencialumo principo, gali būti priimtas sprendimas skirti drausminę nuobaudą.

20. Darbo santykių nutraukimas neatleidžia asmens nuo atsakomybės už Konfidencialios informacijos atskleidimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konfidencialios informacijos nustatymo ir naudojimo bei konfidencialumo laikymosi tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( darbuotojo vardas, pavardė)

Lopšelio-darželio „Rugiagėlė“

Direktoriui

KONFIDENCIALUMO LAIKYMOSI PASIŽADĖJIMAS

\_\_\_\_\_\_\_\_\_\_

(data)

Šiauliai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Vardas, pavardė, pareigos)

1. Pripažįstu, kad atlikdamas (-a) darbą ir visas kitas pareigas, kurias man gali tekti vykdyti pagal darbo sutartį, galiu gauti ir gausiu informacijos apie tam tikrus konfidencialius lopšelio-darželio „Rugiagėlė“ (toliau – lopšelis-darželis) veiklos klausimus.

2. Pasižadu:

2.1. saugoti duomenis, sudarančius lopšelio-darželio Konfidencialią informaciją, kurie tapo arba taps žinomi, ir neskleisti konfidencialios informacijos tretiesiems asmenims nei darbo sutarties galiojimo metu, nei pasibaigus darbo sutarčiai, neatsižvelgiant į priežastis, išskyrus atvejus, kai:

2.1.1. konfidenciali informacija gali būti atskleidžiama darbuotojams, kurie, vykdydami darbo funkcijas, turi teisę susipažinti su Konfidencialia informacija;

2.1.3. to reikalauja Lietuvos Respublikos teisės aktai;

2.2. saugoti sužinotą Konfidencialią informaciją ir imtis reikiamų priemonių, kad Konfidenciali informacija nebūtų prieinama ir atskleista tretiesiems asmenims;

2.3. naudoti gautą Konfidencialią informaciją išimtinai tik lopšelio-darželio interesais;

2.4. konfidencialios informacijos nekopijuoti, nefotografuoti arba kitu būdu nedauginti, nedaryti jokių pakeitimų ir nenaudoti asmeniniams tikslams arba savo šeimos, giminaičių arba trečiųjų asmenų interesais;

2.6. laikytis visų nustatytų darbo tvarkos taisyklėse nustatytų reikalavimų;

2.7. saugoti man patikėtus dokumentus, kuriuose yra duomenys, sudarantys Konfidencialią informaciją, tokiu būdu, kad tretieji asmenys neturėtų galimybės su jais susipažinti arba pasinaudoti. 3. Patvirtinu, kad man išaiškinta, kad lopšelyje-darželyje Konfidencialią informaciją sudaro visa informacija, apibrėžta Konfidencialios informacijos nustatymo ir naudojimo bei konfidencialumo laikymosi tvarkos apraše, su kuriuo esu pasirašytinai supažindintas (-a).

4. Esu įspėtas (-a), kad pažeidęs šį pasižadėjimą, turėsiu atlyginti padarytą žalą Lietuvos Respublikos teisės aktų nustatyta tvarka ir kad už Konfidencialios informacijos atskleidimą man gali būti taikoma lopšelio-darželio vidaus dokumentuose ir Lietuvos Respublikos teisės aktuose numatyta atsakomybė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė) (parašas)